El ple del Consell aprova la compra de l'edifici de Correus
31 març 2023

## El ple del Consell aprova la compra de l'edifici de Correus31 març 2023Última actualització: 31 març 2023

![](../gestion/img/c16bf3199ad65d3631c92515fac872c0133e098816849d59447d9d018876d0e4.jpg)  
  

El Ple del Consell ha aprovat aquest matí l'adquisició de l'edifici de Correus situat a la plaça Jaume I. Es tracta d'un compromís expressat al seu dia pel president de la Generalitat Valenciana, **Ximo Puig**, que hui s'ha fet efectiu.  
D'aquesta manera, la Generalitat adquirirà l'edifici amb una inversió inicial de 2,4 milions d'euros i posteriorment procedirà a la reforma del mateix perquè puga acollir diversos usos.  
  
Després de conéixer l'anunci, l'alcalde de Gandia **José Manuel Prieto** ha expressat la seua satisfacció per la iniciativa.  
  
La primera autoritat municipal ha volgut agrair a Ximo Puig "_el compliment de la promesa que ens va fer_". "_És una inversió estratègica en ple centre de la ciutat que permetrà la implantació del Districte Digital, és a dir, empreses innovant i investigant al centre de Gandia_", va explicar l'alcalde que ha afegit que també es contemplen espais per a un centre cultural, coworking destinat a empreses embrionàries i una ampliació per a la biblioteca central.  
  
"_Estem davant d'un revulsiu més per al centre històric que generarà vida, i posarà en valor el talent, la innovació i la cultura_", finalitzà.